Sondag 16 Augustus 2020 - Verstaan jy wat jy lees? - 'N GEMEENTE IN AFRIKA VIR DIE HELE WÊRELD
Sondag 16 Augustus 2020 - Verstaan jy wat jy lees?
Die geskrewe formaat van ons erediens is 'n lees-belewenis, en anders as die video formaat erediens omdat video en teks nooit presies dieselfde is nie. Ons poog om in die lees weergawe van die boodskap dit vir jou 'n wonderlike belewenis te maak!
Vandag se aanslag vir die erediens is nadenkend. Dis my gebed dat jy sal diep na-dink oor jou eie belewenis van hoe God in jou lewe werk deur Sy Woord. Bybelstudie is so belangrik in ons gemeente, en daarom moet jy ook vandag se erediens sien as 'n gesprek wat gevoer word met jou oor jou eie belewenis van God se Woord.
Here, God. Vanoggend kom ons na U toe met honger harte en gespitste ore. Ons wil graag hoor deur ons ore wat U vir ons wil sê, maar ons wil deur ons harte verander word om U al meer na te volg.
Vandag se lofliedere:
Vandag se lofliedere en verootmoediging kom vanuit twee oorde. Eerstens dien Wikus van Wyk ons deur 'n klokkespel uit Lied 556 (die Magaliesbergse aandlied), en later lei Daniella Pretorius ons deur die speel van lied 273:1-2. Hierdie lied se titel as "Laat my met U verenig lewe". Dat jy met Hom verenig sal lewe is dan ook my gebed vir jou vandag:
40 dae in die Woord - dag 35
Die doelwit van hierdie 40 dag reeks was altyd om seker te maak dat ons as gemeente groei in meer kennis van die Woord, 'n groter liefde vir die Woord, en ook dat ons die Woord se beginsels meer sal uitleef.
Ons gaan saam lees uit Handelinge 8:26-40. Dis 'n bekende stuk wat handel oor Filippus se ontmoeting met 'n belangrike minister aan die hof van die Koningin van Skeba.
26'n Engel van die Here het vir Filippus gesê: "Maak jou klaar en gaan teen die middag na die pad wat van Jerusalem af Gasa toe loop." Dit is 'n stil pad.
'n Ontmande Etiopiër wat 'n hoë pos beklee het aan die hof van die kandake, soos die koningin van Etiopië genoem is, en wat haar geldsake beheer het, het na Jerusalem toe gekom om te aanbid.
28Hy was nou op pad terug en het op sy wa gesit en lees uit die profeet Jesaja.
29Toe sê die Gees vir Filippus: "Gaan loop saam met daardie wa."
31Die Etiopiër antwoord: "Hoe sou ek kon as niemand dit vir my uitlê nie?" Hy het Filippus gevra om op te klim en by hom te kom sit.
32Die Skrifgedeelte wat hy gelees het, was dit:
"Soos 'n skaap is Hy gelei om geslag te word;
en soos 'n lam wat stil is as hy geskeer word,
33In sy vernedering het daar nie reg aan Hom geskied nie.
Sy lewe op aarde word beëindig."
36Onderweg kom hulle toe by water aan, en die amptenaar sê: "Hier is water. Wat verhinder dat ek gedoop word?"
38Toe het hy die wa laat stilhou. Filippus en die hofdienaar het albei in die water in gegaan, en Filippus het hom gedoop.
39Toe hulle uit die water kom, het die Gees van die Here vir Filippus weggeneem. Die amptenaar het hom nie meer gesien nie en het sy reis met blydskap voortgesit.
​40Filippus is later in Asdod aangetref. Hy het daarvandaan deur al die dorpe gegaan totdat hy in Sesarea gekom het, en oral het hy die evangelie verkondig.
Ons vind in hierdie teks dat Filippus deur 'n engel gestuur word om die evangelie te gaan verkondig by 'n baie spesifieke plek. Die Heilige Gees se betrokkendheid in hierdie verhaal is kenmerkend. Hy is die Een wat konstant besig is om te stuur, en ook te bemagtig. Ons sien nêrens dat die een wat gestuur word, Filippus, voel dat hy nie bemagtig is vir die taak wat vir hom opgelê word nie.
Toe hy daar kom kry hy ook 'n spesifieke opdrag. Hy moes na 'n sekere wa gaan. Nie enige wa nie, maar 'n baie spesifieke wa.
Het jy al ooit gewens dat jy God se stem so kon hoor?
Dat jy hoor hoe die Gees van God vir jou wys dat jy met Doreen weg na Ruimsig moet ry in plaas van die Krugersdorp snelweg?
Soms voel ons dat ons nie God se stem hoor nie, omdat ons dit verkeerd WIL hoor. Wanneer God vir Filippus stuur die werking van die Heilige Gees is dit om die evangelie te verkondig, nie om te kyk wat die nuutste uitverkoping anderkant die berg is nie.
God stuur ons dus vir die moontlikhede oor hoe om die evangelie te verkondig. Ons soek Hom op ander maniere soms, en dan hoor ons niks nie. Ons hoor niks nie, want ons fokus is verkeerd.
Begin jou week deur God se Woord te gebruik as motivering om die evangelie te leef en te verkondig en jy sal sien hoe Hy meer spesifiek praat oor wat om te doen. Soms nie met 'n stem nie, maar jy sal weet wanneer die ontmoeting daar is.
Die Heilige Gees sal jou stuur na moontlike ontmoetings met jou medemens hierdie week waar jy Jesus se liefde en nabyheid kan uitleef.
Vra Hom vir sulke ontmoetings. Hierdie verhaal sluit af met Filippus wat gaan na 'n verdere deel waar hy ook die evangelie verkondig. Ons sien dit regdeur die boek Handelinge. Die evangelie van Jesus bring mense in beweging. Volgelinge van Jesus is konstant besig om te beweeg na die plekke waarheen die Gees van God hulle lei.
Mag jy ook so beweeg in hierdie week.
Verder sien ons dat hierdie teks vertel van iemand anders wat staties is in 'n wa. Dis nou die Etiopiër. Filippus wat beweeg gaan direk na hom toe en hulle begin gesels oor die boek Jesaja waaruit die man besig was om te lees. Dis interresant dat hierdie man sê dat hy nie sal kan verstaan wat hy lees as iemand dit nie aan hom verduidelik nie.
Filippus gebruik dan daardie selfde teks om oor Jesus te begin gesels. Hy vertel van Jesus se kruisiging en die man word sommer dadelik gedoop. Hy dring daarop aan dat hyself ook gedoop word.
Hierdie statiese man in 'n was kom nou ook in beweging!
Verstaan jy wat jy vandag lees? Verstaan jy dat God se Woord jou in beweging wil bring om nog ander na Hom te lei, of is jy net gefokus op die uitverkoping anderkant die berg?